สถานทูตไทยในญี่ปุ่น แจ้งมีการประกาศเตือนระดับสูงสุดเพิ่มอีก 5 จังหวัด
สถานเอกอัครราชทูต ณ กรุงโตเกียว ประเทศญี่ปุ่น รายงานมีการประกาศเตือนฝนตกรุนแรงระดับสูงสุดเพิ่มอีก 5 จังหวัดสถานเอกอัครราชทูต ณ กรุงโตเกียว ประเทศญี่ปุ่น รายงานว่า เมื่อเวลา 19.50 น. ตามเวลาท้องถิ่น (12 ต.ค. 62) กรมอุตุนิยมวิทยาญี่ปุ่น ได้ประกาศคำเตือน (Emergency warnings) ฝนตกรุนแรงระดับ 5 ระดับสูงสุด เพิ่มเติมใน 5 จังหวัดคือ อิบารากิ โทจิกิ นีกาตะ ฟุคุชิมะ มิยากิ (เพิ่มเติมจากจังหวัดกุมมะ ไซตามะ โตเกียว คานากาวา ยามานาชิ นากาโนะ ชิสึโอกะ ที่ได้ประกาศไปแล้ว) โดยพื้นที่ที่ต้องอพยพโดยด่วนคือ ที่ใกล้แหล่งน้ำ แม่น้ำ ใกล้ภูเขา และหากไต้ฝุ่นยังคงความเร็วระดับนี้ อาจก่อให้เกิดคลื่นซัดฝั่ง (storm surge) สูงอย่างน้อย 2.5 เมตร บริเวณอ่าวโตเกียว ขอให้คนในพื้นที่แถบนั้น ติดตามสถานการณ์อย่างใกล้ชิด หากอพยพไปยังที่พักพิงชั่วคราวอาจเป็นอันตราย ขอให้อพยพไปในพื้นที่สูงขึ้นอย่างน้อยชั้น 3 ขึ้นไป สำหรับผู้ที่พักอยู่ในโรงแรม ขอให้สอบถามความจำเป็นในการอพยพโดยตรงกับเจ้าหน้าที่โรงแรม ทั้งนี้ โดยปกติโรงแรมญี่ปุ่น หรืออาคารอเนกประสงค์ สามารถรองรับอุบัติภัยพื้นฐานได้ดีกว่าบ้านเรือนทั่วไป และหากไม่จำเป็นต้องเดินทางมาญี่ปุ่นในช่วงนี้ แนะนำให้เลื่อนการเดินทางออกไปก่อน